Ána nyé a kogolan tə́ á ńnə́m étē, hə biyé bí anyu ḿbyā bí fôŋan, hədá mod təge wóg é dzóm ā dzó. Éli nyé a ngadzó há nǎ a sɔ́g məyɔg”. 14Nyé ai nyé naa: “Yə wayi laŋan o sɔ̂g mə́yɔg málā ngúmǎ ńtíé ámǒs. Kələ sɔ́g məyɔg móe á ńsəŋ. ” 15Ána nyé ai nyé naa: “Ǎ Ńtí wama, sə̌ kig tə́ nálā; mə nə miníngá yǎ bələ míńtyé; mǎ ndzí kig nyú tɔ wɔ̂n tɔ é dzóm yábi; masoe édúdú é nə́ mā á ńnəm, á mís mə́ Ńtondôbə. 16Tə watsog nâ etúgā dzóe é nə dzə́dzāā dzóm, miǹtyé ai olún bí nəman yǎ mā, ńdɔ̄ɔ̄ mākɔ́bɔ ǹtíé a há. ” 17Éli nyé ai nyé nâ: “Kələ mvɔ̄í, Zambá Ísraɛ̂l á váá wā é dzóm wādzai nyé. ” 18Ána nyé nâ: “Etúgǎ dzóe é yə́nə́g kig tə́ maa á mís móe aná ! Ńdɔ miníngá á ngákə; a tádí fə nâ a dí, otad ó mánā fə̄ nyé ásū. 19Ai ǹdib kídí naa, ńdɔ Elkana bân bəyál bə́ ngákódo á sī, bə́ ngakaŋ Ǹtondôbə, ńdɔ̄ fə̄ bázu sob á dzāl dábā, á Ráma. Ńdɔ Elkana a ngábie ǹgál, Ǹtondôbə nyé a yénə́g fə̄ nyé ngɔ́l. ” 20Məlú mə́ ngáyi lod, ńdɔ̄ Ána a ngánɔŋ abum, a byé mān fám, a yolé nye dzwé naa Samuɛ̂l, amú ā kɔ́bɔgɔ nâ: mə ngádzai nyé Ńtí. 21Ńdɔ ǹnóm wōé Elkana a ngákódō á sí ai ndá dzīé ésə nâ a kə və́ Ńtī mə̄túnuŋa mə m̀bú ai nâ á kə̄ fə kpân mətǐŋ móé. 22Ána a ndzí kig kə ai nyé amú a ngákad ǹnóm nâ: éyɔŋ mɔ́ngɔ́ a yi kǐ mə́bɛ̄, éyɔŋ tē māyi kə ai nyé wē, mə́ kə̄ nyé lə́dē Ńtondôbə, á lígi fɔ́ɔ́ fə̄ wé élīlígí.”